1989 (Taylor's Version)
1989 (Taylor's Version) – ketvirtasis amerikiečių atlikėjos Taylor Swift perrašytas studijinis albumas, išleistas 2023 m. spalio 27 d. Albume skamba naujai įrašytos penktojo atlikėjos albumo „1989“ dainos, taip pat keletas papildomų kūrinių: 16 iš „deluxe“ „1989“ versijos bei penkios niekur anksčiau neišleistos dainos. Albumas susilaukė didžiulio kritikų pripažinimo ir buvo itin komcerciškai sėkmingas visame pasaulyje. Per pirmąją dieną „Spotify“ platformoje albumo kūriniai buvo perklausyti 176 milijonus kartų, sumušant platformos metų rekordą. Per pirmąją savaitę JAV parduota per 1,653 milijonai kopijų ir albumas debiutavo pirmojoje „Billboard 200“ reitingo vietoje, tapdamas tryliktuoju atlikėjos įrašu, pasiekusiu šią viršūnę. „1989 (Taylor's Version)“ taip pat pasiekė aukštas vietas daugelio šalių reitinguose, tarp jų – ir pirmoji vieta Jungtinėje Karalystėje bei antroji Lietuvoje.